cyanic-selkie/wikianc huggingface dataset:
Բեթմեն։ Կարմիր գլխարկի տակ
Սցենար
Վերադառնալով բնակարան Ջեյսնոը պահում է ատրճանակը Բեթմենի վրա, ասելով, որ նա ներում է նրան՝ իրեն չփրկելու համար, սակայն չի կարողանում ներել Ջոկերին չսպանելու համար։ Ջեյսոնը տալիս է ատրճանակը Բեթմենին և ասում է, որ նա սպանի կա՛մ իրեն, կա՛մ Ջոկերին։ Բեթմենը նետում է ատրճանակը և հեռանում։ Զայրանալով, Ջեյսոնը կրակում է Բեթմենի վրա, սակայն Բեթմենը կարողանում է խուսափել գնդակից և բեթերանգով դեն է գցում Ջեյսոնի ատրճանակը՝ առաջացնելով մի փոքրիկ պայթյուն, որը վնասում է Ջեյսոնի ձեռքը։ Ջեյսոնը օգտագործում է իր մյուս ձեռքը ռումբը ակտիվացնելու համար, որը նա նախապես տեղադրել էր սենյակում։ Ցանկանալով, որ նրանք բոլորը միասին մահանան, Ջոկերը զբաղեցնում է Բեթմենին՝ վատնելով այն ժամանակը, որով Բեթմենը կկարողանար անջատել ռումբը։ Բեթմենը թողնում է Ջոկերին մահանալու, որպեսզի կարողանա փրկի Ջեյսոնին։ Սակայն ռումբի պայթելուց հետո փրկվում են միայն Բեթմենն ու Ջոկերը, իսկ Ջեյսոնն անհետանում է՝ թողնելով իր ճակատագիրը անորոշ։
Երաժշտություն
«Բեթմեն:Կարմիր գլխարկի տակ» ֆիլմի սաունդթրեքը գրել է Քրիստոֆեր Դրեյքը, ով նախկինում գրել է DC-ի տիեզերքի այլ մուլտֆիլմերի սանունդրեքեր։ Այն ոգեշնչված է 1993 թվականի «Բեթմեն։ Ֆանտազմի դիմակը» մուլտֆիլմի սաունդթրեքից, որն ունի ավանդական նվագախմբային երաժշտություն, և 2008 թվականի «Խավարի ասպետը» ֆիլմի սաունդթրեքից, որը ունի էլեկտրոնիկ երաժշտություն ։ Դրեյքը երաժշտության համար օգտագործել է էլետրոնիկ երաժշտության տարրեր` օգտագործելով սինթեզ և էլեկտրոնային կիթառ, մինչդեռ պահպանելով նվագախմբի տարերը։ Դրեյքի ասելով, քանի որ «Բեթմեն։ Կարմիր գլխարկի տակ» մուլտֆիլմը ունի ավելի մուգ տոն քանի DC-ի տիեզերքի այլ մուլտֆիլմերը` նա որոշել է չնտրել էպիկ և մելոդրամիկ երաժշտություն, այլ ավելի հանգիստ և զուսպ ։ Նա նաև նշել է, որ այն առաջին ֆիլմն է, որի երաժշտությունն ինքն է գրել և այն չի հենվում մեծ երգչախմբի օգտագործման վրա, որպեսզի կռվի տեսարանները ավելի լավ երևան։
«Բեթմեն։ Կարմիր գլխարկի տակ» ֆիլմի սաունդթրեքը թողարկվել է WaterTower Music-ի կողմից 2010 թվականի հուլիսի 27-ին և ունի 18 երգ ։
Արտաքին հղումներ
Կատեգորիա:2010 մուլտֆիլմեր Կատեգորիա:Մուլտֆիլմեր Բեթմենի մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2010 ֆիլմեր
Հելիոմետր
Հելիոմետր, աստղերի անկյունային հեռավորությունները չափելու սարք։ Սկզբում օգտագործվել է Արեգակի տրամագիծը որոշելու նպատակով, որտեղից էլ առաջացել է անվանումը։ Հելիոմետրի օբյեկտիվը տրամագծով կիսված է, և յուրաքանչյուր կեսը կարող է սահել ընդհանուր տրամագծի երկայնքով։ Երբ օբյեկտիվի երկու կեսերն իրար նկատմամբ շեղված են, յուրաքանչյուր աստղի համար ստացվում է երկու պատկեր։ Օբյեկտիվի մի կեսի միջոցով ստացվող որևէ աստղի պատկերը համընկեցվում է մյուս կեսի միջոցով ստացվող մի այլ աստղի պատկերի հետ։ Նույնը կրկնվում է երկրորդ աստղի համար։ Այդ համընկնումներին համապատասխանող միկրոմետրի ցուցմունքների կիսատարբերությամբ որոշվում է երկու աստղերի անկյունային հեռավորությունը։
Կատեգորիա:Աստղաչափություն Կատեգորիա:Չափիչ սարքեր
Տորտոնի
Սրճարան «Տորտոնի» (Café Tortoni), հայտնի սրճարան Բուենոս Այրեսում, տեղակայված է Ավանիդա դե Մայո (Մայոի պողոտա), 825 հասցեում։ Բացվել է 1858 թվականին ֆրանսիացի ներգաղթյալի կողմից։ Սրճարանն իր անունը ստացել է ի պատիվ Իտալիայի բուլվարում տեղակայված Փարիզյան սրճարանի, որը 19-րդ դարում եղել է ֆրանսիական բոհեմի հավաքավայր։ «Տորտոնին» UCityGuides-ի կողմից ճանաչվել է աշխարհի 10 ամենագեղեցիկ սրճարաններից մեկը ։
Արտաքին հղումներ
Կատեգորիա:Բուենոս Այրեսի շենքեր և կառույցներ Կատեգորիա:1858 հիմնադրված ռեստորաններ
JetBrains WebStorm
JetBrains WebStorm, JavaScript, CSS & HTML-ի ինտեգրացված միջավայր, ստեղծված JetBrains ընկերության կողմից։ Մշակված է IntelliJ IDEA պլատֆորմի հիման վրա։
Live Edit
LiveEdit, նոր հնարավորություն, որը հայտնվել է WebStorm-ի 5-րդ տարբերակում և թույլ է տալիս խմբագրել html, css կամ javascript կոդը, և մի առ ժամանակ դիտել արդյունքը։ Այս հնարավորությունից օգտվելու համար անհրաժեշտ է աջակցում նաև բրուզերի կողմից, այդ իսկ պատճառով ծրագրի տեղադրման ժամանակ ավտոմատ տեղադրվում է հավելում Google Chrome-ի համար ։
Արտաքին հղղումներ
Կատեգորիա:Լինուքսի ծրագրային ապահովում Կատեգորիա:Վինդոուզի ծրագրային ապահովում Կատեգորիա:2010 մշակված ծրագրային ապահովում
Բառա դու Ռոշա
Պատմություն
Համայնքը հիմնադրվել է՝ 1961 թվականի օգոստոսի 24-ին
Աշխարհագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Դյուիզել
Դյուիզել  (Dhuizel), համայնք Ֆրանսիայում, Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանը։
Համայնքի INSEE կոդ՝ 02263։
Բնակչություն
Համայնքի բնակչությունը 2011 թվականին կազմում էր 115 մարդ։
Տնտեսություն
2011 թվականի տվյալներով 74 աշխատունակ տարիքի մարդկանցից (15-64 տարեկան) 69-ը տնտեսապես ակտիվ էին, 9-ը անգործունակ (ակտիվության ցուցանիշը 87,8 %, 1999 թվականին եղել է՝ 67,2 %)։ 65 աշխատունակ բնակիչներից 53-ը աշխատում էին (31 տղամարդ և 22 կին), անաշխատանք էին 12 -ը (6 տղամարդ և 6 կին)։ 9 անգործունակ մարդկանցից 2-ը աշակերտներ կամ ուսանողներ են, 3-ը թոշակառու, 4-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Թոմի Յուրիչ
Ակումբային կարիերա
2013 թվականի փետրվարի 10-ին Թոմի Յուրիչը պայմանագիր է կնքել ավստրալիական «Ադելաիդա Յունայթեդ»-ի հետ ։ Թիմի կազմում իր դեբյուտը Թոմին նշել է փետրվարի 16-ին՝ «Սելտիկ»-ի դեմ խաղում։ Հենց այդ խաղում նա խփել է իր առաջին գոլը, իսկ հանդիպումն ավարտվել է 1-2 հաշվով։
2013 թվականի մայիսի 20-ին Յուրիչը տեղափոխվել է «Վեստերն Սիդնեյ»։ Նա թիմի հետ կնքել է 2-ամյա պայմանագիր։ Իր դեբյուտը թիմի կազմում նա նշել է 2013 թվականի հոկտեմբերի 12-ին՝ «Սենտրալ Կոստ Մարիներս»-ի դեմ խաղում, որն ավարտվել է 1-1 հաշվով։ «Վեստերն Սիդնեյ»-ի կազմում իր առաջին գոլը Թոմին խփել է 2014 թվականի մայիսի 7-ին՝ «Սանֆրեչե Հիրոսիմա»-ի դեմ խաղում։ Իր առաջին մրցաշրջանում Թոմի Յուրիչը մասնակցել է 29 հանդիպման և դարձել 12 գոլի հեղինակ։
2015 թվականի օգոստոսի 15-ին 1-ամյա պայմանագիր է կնքել հոլանդական «Ռոդա»-ի հետ ։ Թիմի կազմում իր դեբյուտը Յուրիչը նշել է սեպտեմբերի 2-ին՝ «Ֆեյենորդ»-ի դեմ խաղում։ Նա 71-րդ րոպեին փոխարինել է Էդվինա Գայասին ։
2016 թվականի հուլիսի 2-ին Թոմի Յուրիչը տեղափոխվել է «Լյուցերն»։ Իր առաջին իսկ խաղում նա դարձել է նաև գոլի հեղինակ ։
Միջազգային կարիերա
Ավստրալիայի ազգային հավաքականի կազմում իր դեբյուտը Թոմին նշել է 2013 թվականի հուլիսի 20-ին՝ Հարավային Կորեայի հավաքականի դեմ խաղում։ Հավաքականի կազմում մասնակցել է Ասիայի Գավաթի 2015 թվականի խաղարկությանը, որտեղ դարձել է չեմպիոն։
Արտաքին հղումներ
Կատեգորիա:1991 ծնունդներ Կատեգորիա:Հուլիսի 22 ծնունդներ Կատեգորիա:Սիդնեյ քաղաքում ծնվածներ Կատեգորիա:Ֆուտբոլի հարձակվողներ Կատեգորիա:Ավստրալիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ
Ահա և բժիշկը (ֆիլմ)
«Ահա և բժիշկը» (The Shrink Is In), ամերիկական ռոմանտիկ կատակերգություն Ռիչարդ Բենդջամինի մտահաղացմամբ։ Պրեմիերան եղել է 2001 թվականին։ Կարգախոսն է՝ «This Girl Needs More Than 60 Minutes!»:
Սյուժե
Սամանտան (Քորթնի Քոքս) - շրջագայող լրագրող է, որը նախկինում ունեցած հարաբերություններից հետո դեռ ուշքի չի եկել։ Նա ցանկանում է գտնվել իր երկու ընկերներից մեկի ուշադրության կենտրոնում, և դրա հետ մեկտեղ չի նկատում իր կողքին գտնվող մյուս երիտասարդին։
Հավերժական շարժիչ
Հավերժական շարժիչ, երևակայական մեքենա, որը գործի դրվելուց հետո անսահման երկար ժամանակ աշխատանք կկատարի առանց շրջապատից էներգիա վերցնելու՝ հակասելով էներգիայի պահպանման օրենքին։ Ջերմադինամիկայի առաջին օրենքից հետևում է, որ աշխատանք կարող է կատարվել համակարգի ներքին էներգիայի փոփոխության կամ ջերմության հաղորդման հաշվին։ Շրջանային պրոցեսի ժամանակ, երբ համակարգի սկզբնական և վերջնական վիճակները համընկնում են, ներքին էներգիայի փոփոխությունը հավասար է զրոյի, այսինքն՝ աշխատանքը կատարվում է միայն շրջապատի հաղորդած ջերմության հաշվին։ Ուստի թերմոդինամիկայի առաջին օրենքը պարունակում է առաջին կարգի Հավերժական շարժիչի անհնարինության պնդումը։
Երկրորդ կարգի Հավերժական շարժիչ, պարբերական գործողության երևակայական մեքենա, որը շրջապատող մարմիններից (օվկիանոս, մթնոլորտ և այլն) վերցրած ջերմությունը ամբողջովին կփոխարկի աշխատանքի։ Այսպիսի Հավերժական շարժիչը նույնպես սկզբունքորեն անիրագործելի է։ Թեև այն ձևականորեն չի խախտում էներգիայի պահպանման և փոխակերպման օրենքը, սակայն հակասում է ջերմադինամիկայի երկրորդ օրենքին։
Հավերժական շարժիչը պետք է տարբերել իրական, անընդհատ գործող շարժիչներից, որոնք աշխատանք են կատարում էներգիայի բնական պաշարների (արեգակնային, միջուկային էներգիա և այլն) հաշվին և ընդհանուր ոչինչ չունեն Հավերժական շարժիչի անիրական գաղափարի հետ։
Կատեգորիա:Շարժիչներ Կատեգորիա:Էներգիայի աղբյուրներ
Ֆեսի թագավորություն
Կաստիլիական ժառանգության համար պատերազմը ավարտվել է 1479 թվականին կնքված պայմանագրով, որի համաձայն Ֆերդինանդը և Իզաբելլան ճանաչվել են Կաստիլիայի թագավորներ։ Պայմանագիրն ամրապնդեց Պորտուգալիայի գերիշխանությունը Ատլանտիկայում, ներառյալ՝ Ֆեսի թագավորությունը նվաճելու բացառիկ իրավունք։
Ֆեսի թագավորություն անվանումը երբեմն կրում էր ամբողջ Մարոկկոն, ինչը պայմանավորված էր մայրաքաղաքի այնտեղ գտնվելով։ Մարրոկոն Ֆես կոչվում է միայն թուրքերեն լեզվով։
Բոաբդիլն օգնություն էր խնդրել Ֆեսի թագավորությունից, բայց պատասխան չէր ստացել ։
Արտաքին հղումներ
Կատեգորիա:Մարոկկոյի պատմություն Կատեգորիա:Ֆես Կատեգորիա:19-րդ դարում կազմալուծված պետություններ և տարածքներ
Ռոբերտ Աբաջյան
Ռոբերտ Ալեքսանդրի Աբաջյան (նոյեմբերի 16, 1996, Երևան - ապրիլի 2, 2016 , Արցախի Հանրապետություն), Հայաստանի զինված ուժերի զինծառայող, զինված ուժերի կրտսեր սերժանտ, Արցախի հերոս (հետմահու) ։
Զոհվել է Քառօրյա պատերազմի ժամանակ` Մարտակերտի ուղղությամբ տեղակայված դիրքը պաշտպանելիս ։
Ցուցաբերած բացառիկ քաջության ու արիության համար 2016 թվականի մայիսի 8-ին Արցախի Հանրապետության նախագահի հրամանագրով հետմահու պարգևատրվել է «Արցախի հերոս» բարձրագույն կոչմամբ ու «Ոսկե արծիվ» շքանշանով ։
Կենսագրություն
2003 թվականին ընդունվել է Երևանի թիվ 147 հիմնական դպրոց, որն ավարտել է 2012 թվականին։
2012 թվականին ընդունվել է Երևանի պետական հենակետային բժշկական քոլեջ ։ Քոլեջն ավարտել է 2014-ին՝ ատամնատեխնիկի որակավորմամբ։
2014 թվականին ընդունվել է Մայր Թերեզայի անվան բժշկական ինստիտուտ ։
Զինվորական ծառայություն
Ռոբերտ Աբաջյանը պարտադիր ժամկետային զինծառայության է կանչվել 2014 թվականի երկրորդ զորակոչով ՝ Արաբկիրի ԶԿ-ից։ Բարձր առաջադիմության շնորհիվ ստացել է կրտսեր սերժանտի կոչում ։
Քառօրյա պատերազմ
2016 թվականի ապրիլի 1-ի լույս 2-ի գիշերը արցախա-ադրբեջանական շփման գծի ողջ երկայնքով Ադրբեջանի զինված ուժերի ստորաբաժանումները լայնամասշտաբ հարձակման են անցնում։ Արցախի Հանրապետության հյուսիսարևելյան ուղղությամբ տեղակայված հենակետային դիրքերը հրետակոծելուց հետո ադրբեջանական ստորաբաժանումներն անցնում են գրոհի։ Շուրջ երեք հարյուր հոգուց բաղկացած խմբերը տանկերի աջակցությամբ փորձ են կատարում գրավելու հայկական դիրքերը։ Վաշտի հրամանատար, կապիտան Արմենակ Ուրֆանյանի հրամանատարությամբ վեց զինծառայողից բաղկացած սահմանապահ ուժերն անցնում են շրջանաձև պաշտպանության՝ երկու անգամ հաջողությամբ հետ մղելով հակառակորդի հարձակումները ու խոցելով նաև թշնամու մեկ տանկ ։ Անհաջող հարձակման փորձից հետո թշնամին նահանջում է և կրկին սկսում հրետանակոծել հայկական դիրքերը։
Վաշտի հրամանատարի մահվանից հետո, ոտքի վիրավորում ստացած Ռոբերտ Աբաջյանը հրամանատարությունը վերցնում է իր վրա և պատնեշի վրայից շարունակում մարտը։ Նկատելով, որ խրամատում զինամթերքը վերաջանում է, զինվորներին ուղարկում է փամփուշտ բերելու։ Այդ ընթացքում հակառակորդին հաջողվում է թափանցել դիրք։ Աբաջյանը, կողքին մնացած միակ ծառայակցի՝ վիրավորում ստացած գնդացրորդ Անդրանիկ Զոհրաբյանի հետ, համառ դիմակայությամբ, նահանջում են դեպի դիրքային կացարան։ Արյունահոսությունից շուտով մահանում է Զոհրաբյանը։ Մարտական խորշում դիրքավորվելով, Ռոբերտ Աբաջյանը մինչև վերջին փամփուշտը շարունակում է միայնակ կռվել թշնամու մեծաթիվ ուժերի դեմ, միևնույն ժամանակ կապ հաստատելով գումարտակի հրամանատարի հետ և վերջինիս կարևոր տեղեկություններ հաղորդելով դիրքում կատարվող դեպքերի մասին ։ Նկատելով իրեն մոտեցող թշնամուն, Աբաջյանը վերջին անգամ կապի է դուրս եկել և ասել, որ արդեն հանել է իր մոտ մնացած վերջին նռնակը ու պատրաստ սպասում է՝ հենց մոտենան, իր հետ միասին պայթեցնելու է նրանց, որ չհանձնվի ։ Տեսնելով իրեն մոտեցող հակառակորդին, Աբաջյանը բացված նռնակը թաքցնում է ափի մեջ և ձեռքերը վեր բարձրացնում, իբր հանձնվում է։ Թույլ տալով, որ բավականաչափ իրեն մոտենան, Աբաջյանն իր հետ միասին նռնակով պայթեցնում է հակառակորդի մի քանի զինվորի ։
Անձնազոհ քայլով Ռոբերտ Աբաջյանը նաև փրկել է թիկունքից օգնության հասած հայկական ուժերի զինվորներին ։
Հուղարկավորություն
Ապրիլի 11-ին զինվորական կարգով Ռոբերտ Աբաջյանին հողին հանձնեցին «Եռաբլուր» զինվորական պանթեոնում ։ Հոգեհանգիստը տեղի ունեցավ Երևանի Սուրբ Հովհաննես Մկրտիչ եկեղեցում ։
Արցախի հերոս
2016 թվականի ապրիլի 2-ից 5-ն ընկած ժամանակահատվածում հակառակորդի լայնածավալ ռազմական գործողությունների ընթացքում Արցախի Հանրապետության պետական սահմանը պաշտպանելիս ցուցաբերած բացառիկ քաջության ու արիության համար ԼՂՀ նախագահ Բակո Սահակյանի հրամանով Ռոբերտ Աբաջյանին հետմահու շնորհվում է «Արցախի հերոս» Լեռնային Ղարաբաղի Հանրապետության բարձրագույն կոչում և «Ոսկե արծիվ» շքանշան ։ Աբաջյանը դառնում է թվով 24-րդը, ով արժանանում է «Արցախի հերոս» բարձրագույն կոչմանը, ինչպես նաև տվյալ տիտղոսի ամենաերիտասարդ կրողը (19 տարեկան)  ։
Հիշատակ
Երևանի թիվ 147 հիմնական դպրոցը, որտեղ սովորել է Արցախի հերոս Ռոբերտ Աբաջյանը, 2017 թվականից կրում է նրա անունը ։
Արտաքին հղումներ
Կատեգորիա:Հայ զինվորականներ Կատեգորիա:Ոսկե Արծիվ շքանշանակիրներ Կատեգորիա:1996 ծնունդներ Կատեգորիա:Քառօրյա պատերազմ Կատեգորիա:Քառօրյա պատերազմի մասնակիցներ Կատեգորիա:Արցախի Հանրապետության Պաշտպանության բանակի զինծառայողներ
Բոն-Բոն
Բոն-Բոն (Бон-Бон), Էդգար Ալլան Պոյի սատիրիկ պատմվածք։ Առաջին անգամ տպագրվել է 1832 թվականին Philadelphia Saturday Courier թերթում՝ «Չկայացած գործարք» (Philadelphia Saturday Courier) վերնագրով։ Դիպաշարի հիմքում ընկած են Պիեռ Բոն-Բոն անունով հերոսի հանդիպումը սատանայի հետ, նրանց երկխոսությունը՝ հարուստ հումորով և սատիրայով։ Գրողի քննադատության թիրախ են դարձել գերմանացի փիլիսոփաները՝ միստիցիզմի իրենց ձգտումով, ինչպես նաև պլատոնականության և իդեալիզմի ներկայացուցիչները։
Պատմվածքը, որ տարբեր արձագանքներ ստացավ, սկզբում ուղարկվել է փոքրածավալ արձակի մրցույթի, որը կազմակերպել էր Philadelphia Saturday Courier թերթը։ Չնայած չհաղթելուն՝ «Չկայացած գործարքը» դառնում է թերթի սեփականությունը և հրատարակվում համարներից մեկում։ Պատմվածքի նախնական տարբերակը խիստ տարբերվում է վերամշակված տարբերակից, որը տպագրվում է 1835 թվականին «Բոն-Բոն» անվանումով։
Սյուժե
Պիեռ Բոն-Բոնը, որը հաջողակ ռեստորանատեր է և փիլիսոփա, հայտնի է ինչպես իր խորտիկներով, այնպես էլ մետաֆիզիկական մտքերով։ Նա զարգացած մտքի տեր մարդ է, շատ կարդացող, գաղափարներ է արտահայտում, որոնք հասու չեն մյուսներին։ Բայց նա ունի թուլություններ. հակված է շատ գործարքներ կատարելու և անտարբեր չէ խմիչքի հանդեպ։
Մի անգամ՝ ձմեռային մի գիշեր, Բոն-Բոնը, բուխարու մոտ նստած, վարում է իր գրագրությունը, երբ հանկարծ սենյակում շշուկներ է լսում։ Խորհրդավոր հյուրը հենց ինքը սատանան էր՝ բարձրահասակ, վտիտ։ Նա հագել էր սև կոստյում՝ 18-րդ դարի նորաձևությանը համապատասխան. այն փոքր-ինչ նեղ էր իր վրա։ Ցանկանալով հավաքել էթիկական որոշ գաղափարներ իր ապագա գրքի համար՝ Բոն-Բոնը սատանայի հետ զրույցի է բռնվում։ Խոսակցության ընթացքում, որն ուղեկցվում է գինի խմելով, պարզվում է, որ սատանան «ուտում» է մարդկանց հոգիները։ Նա թվարկում է նշանավոր շատ փիլիսոփաների, որոնց հոգիներն արդեն փորձել է՝ համեմատելով և նկարագրելով դրանք։ Վերջնականապես հարբելով և չկարողանալով տիրապետել իրեն՝ Բոն-Բոնը սատանային առաջարկում է իր հոգին, որը, իր կարծիքով հարմար կլիներ սուֆլեի, ֆրիկասեի կամ ընտրագույն այլ ուտելիքի։ Սատանան հրաժարվում է՝ հայտարարելով, որ իր կողմից ճիշտ չի լինի օգտագործել հյուրընկալի ոչ սթափ վիճակը, և խոնարհվելով հեռանում է։ Բոն-Բոնը հասցնում է նրա հետևից շիշ նետել, որը դիպչում է առաստաղի շղթային։ Անհաջողակ փիլիսոփան փռվում է գետնին՝ վայր ընկնող ջահի տակ։
Վերլուծություն
Առաջին տարբերակի հետ համեմատած՝ պատմվածքի սյուժեն և նկարագրությունները զգալիորեն փոփոխվել են։ Էդգար Պոն պատմվածքի գործողությունները Վենետիկից տեղափոխում է Ռուան, փոքրացնում պատմելու զգացմունքայնությունը. հռոմեական տոգայի փոխարեն սատանան կոստյումով է հանդես գալիս, խմանքով ընտրված վերնաշապիկի և փողկապի փոխարեն՝ մերկ մարմնին ճմռթած փողկապ է։ Փոփոխություններից պատկերացում կարելի է կազմել հեղինակի երևակայության առանձնահատկությունների, տեքստի մշակման մասին։ Գրականագետ Թոմաս Մեբոթը ենթադրել է, որ Saturday Courier-ում տպագրված բոլոր պատմվածքներից «Չկայացած գործարքը» ամենից վաղ է գրվել՝ ուշադրություն դարձնելով այն հանգամանքին, որ պատմվածքում Պոն ավելի շատ աբսուրդային անհամապատասխանություններ և ոճական սխալներ է թույլ տվել, քան մնացած նովելներում։
Ստեղծագործության հումորային բնույթը համապատասխանում է բնագրի ոճին, ընդգծում ծաղրը։ Որպես սկզբնաղբյուր Պոն նշել է ֆրանսիական մի վոդևիլ, չնայած իրականում նյութը առնված է բարոն Բիլֆելդից։ Պոն ծաղրում է կյանքից կտրված փիլիսոփաներին, հոգու գոյության նրանց տեսակետը և գերզգայուն հնարավորությունների բացարձակացումը։ Օգտագործելով սատանայի կերպարը՝ նա ծաղրում է միստիցիզմին ձգտելը՝ միաժամանակ հասկացնելով, որ նկատի ունի գերմանացի փիլիսոփաներին։
Սատանայի կերպարը
Բացի «Բոն-Բոն» պատմվածքից՝ հումորային այլ պատմվածքներում ևս հանդես է գալիս սատանայի կերպարը. հեղինակը ծաղրում է գրական իր հակառակորդներին, ամերիկյան հասարակության ճաշակը և գրականության հրատարակիչներին։ Ինչպիսի վիճակում էլ պատկերված լինի, սատանան կերպարների հակառակորդն է, նրանց հիմարության, ինքնահավանության մարմնացումը։
Պատմվածքում Բոն-Բոնի և սատանայի կերպարները հակադրված են. եթե Պիեռը փոքրամարմին է, ցածրահասակ, փոքր գլխով ու մեծ փորով, ապա սատանան բարձրահասակ է, նիհար։ Պլատոնին, Արիստոտելին լավ ծանոթ սատանան տարօրինակ հատկությամբ է աչքի ընկնում. աչքեր չունի. մուգ ակնոցը թաքցնում է աչքերի բացակայությունը։ Էդգար Պոն այդպիսով ծաղրում է այն տեսությունը, ըստ որի՝ մարդ կարող է իրերի էությունը ճանաչել առանց զգայական օրգանների։ Սատանան պատմվածքում ասում է.
Իր բազմաթիվ զոհերի թվում սատանան նշում է Պլատոնին, Արիստոտելին, Կատուլլուսին, Հիպոկրատին, Քվինթիլիանուսին, Ֆրանսուա-Մարի Արուեին (Վոլտերի իրական անունն է)։ Հոգիներ խժռելու գաղափարը Պոն կարող է վերցրած լինել Դանթեի «Աստվածային կատակերգության» 34-րդ երգից։ Նա կարող էր ներշնչված լինել նաև The Visions of Quevedo ստեղծագործությունից, որը թարգմանել է Ուիլյամ Էլիոթը։ Այնտեղ ասվում է. «Լյուցիֆերին դուր է գալիս իր կերակուրը։ «Ինձ խժռի՛ր» արտահայտությունը, որ հաճախ օգտագործում են ծովայինները, տեղին է, քանի որ նա շատերի հետ է այդպես վարվել»։
Քննադատություն
Philadelphia Saturday Courier թերթի խմբագրական կազմը շնորհակալություն է հայտնել Պոյին մրցույթին ուղարկած պատմվածքների համար։ Ու. Ուիլմերը գրել է. «Մենք մեծագույն հաճույքով կարդացինք բոլոր պատմվածքները վանկ առ վանկ։ Մեր կարծիքով՝ ամերիկացի հեղինակներից ոչ շատերին է հաջողվել ստեղծել նման ինքնատիպ գործեր, որոնք կտարբերվեն երևակայության հարստությամբ և անթերի ոճով»։
Winchester Republication թերթի քննադատական հոդվածներից մեկի հեղինակը «Բոն-Բոն» պատմվածքն անվանել է «բավական ինքնատիպ և կոլորիտային պատմություն»։
Baltimore Gazette թերթի խմբագիր Ուիլյամ Գուինը գրել է, որ պատմվածքը հաստատում է հեղինակի օրեցօր ամրացող դիրքերը որպես գրողի, ով օժտված է հարուստ երևակայությամբ, թեթև ոճով։
Հրատարակման պատմություն
Էդգար Պոն «Չկայացած գործարքը», ինչպես նաև մի քանի այլ պատմվածքներ ուղարկել է Philadelphia Saturday Courier թերթի կազմակերպած փոքրածավալ արձակի մրցույթին։ Չնայած Պոյի պատմվածքներից ոչ մեկը չի շահել գլխավոր մրցանակը՝ 100 դոլար, սակայն թերթի խմբագրությունը որոշել է մոտակա մի քանի ամիսների ընթացքում թերթում հրատարակել դրանք։
«Չկայացած գործարքը» հրատարակվել է 1831 թվականի դեկտեմբերի 1-ին։ Հնարավոր է, որ Պոյին չեն վճարել հրատարակման համար, և պատմվածքների սեփականության իրավունքն անցել է թերթին։ Պատմվածքի հետագա տարբերակները զգալի փոփոխություններ են կրել. հերոսը Պեդրո Գարսիայից վերանվանվել է Բոն-Բոն, գործողությունները Իտալիայից տեղափոխվել են Ֆրանսիա, Բոն-Բոնը հանդիպում է սատանայի, ոչ թե նրա ուղարկած ներկայացուցչի հետ։
Պատմվածքը «Բոն-Բոն» վերնագրով հրատարակվել է 1835 թվականի օգոստոսին Southern Literary Messenger ամսագրում։
Պատմվածքի մշակմանը զուգընթաց՝ փոխվել է և նրա բնաբանը։ Սկզբնական տարբերակում այն վերցված էր Շեքսպիրի «Ինչպես դա ձեզ դուր կգա» կատակերգությունից. «Երբ հեթանոս փիլիսոփան ցանկություն է զգում ուտելու ողկույզը, բացում է բերանը այն րոպեին, երբ մոտեցնում է խաղողը բերանին։ Դրանով նա ուզում է ասել, որ խաղողը ստեղծված է ուտելու համար, իսկ բերանը՝ բացելու»։ «Բոն-Բոնը» հրատարակվել է բնաբանով, որը Պոն վերագրել է ֆրանսիական մի վոդևիլի, մինչդեռ այն վերցված է բարոն Բիլֆելդի Les Premiers Traits de l'erudition universelle ստեղծագործությունից։
Արտաքին հղումներ
Կատեգորիա:Պատմվածքներ Կատեգորիա:Անգլերեն գրքեր Կատեգորիա:Անգլերեն գրականություն
Վոլխոնկա (թատրոն)
Եկատերինբուրգ քաղաքի թատրոնի կենտրոն «Վոլխոնկա» (Екатеринбургский городской театральный центр «Волхонка»), թատրոն Եկատերինբուրգում։ Գտնվում է Եկատերինբուրգ քաղաքի Մալիշև փողոց 21 հասցեում։
Թատրոնի պատմություն
Թատրոնը ստեղծվել է 1986 թվականին որպես քաղաքային երիտասարդական թատրոն։ Թատերախմբի անդամները դարձան Սվերդլովսկյան վարժարանի շրջանավարտները։ Առաջին տնօրենը՝ Սերգեյ Ֆեդորովը, ադմինիստրատիվ ղեկավար՝ Նատալյա Տարնովսկայա։ Ամենահայտնի ստեղծագործություններից մեկը 80-ական թվականների «Դերասանի ելքը» ստեղծագործությունն է, որի հեղինակն է Միշել Գիլդերոդան։
1991 թվականին տնօրեն և գեղարվեստական ղեկավար է դառնում Վլադիմիր Վալլը։ 1992 թվականին թատրոնը արդեն ունենում է իր տարածքը և «Վոլխոնկա» անունը։
Վալլի ժամանակաշրջանում է, որ ստեղծվում է «Վոլխոնկայի» հայեցակարգը. կենդանի, բջջային թատրոն, մշտական ռեժիսորի բացակայությամբ, խցիկային ներկայացումներով։
«Վոլխոնկա»-ն ձգտում է լինել տարբեր ճաշակների թատրոն, իր բեմադրություններում անդրադառնալով տարբեր ժանրերի՝ կատակերգություն, դրամա, ողբերգություն և այլն ։ Թատրոնում բեմադրվում են նաև Էդվարդ Օլբի ի, Ուիլյամս Թեննեսսի ի, Սլավոմիր Մրոժեկի, Ալբեր Կամյու ի, Ալեքսանդր Վամպիլովայի, Նիկոլայ Կոլյադիի, Միխայիլ Բուլգակով ի, Ալեքսեյ Սլապոսկիյի, Վայսի, Կոբո Աբե ի, Պիեր Բեմարշեի պիեսները։
Թատրոնում ներկայացվում են նոր անուններ և համաշխարհային թատրոնի միտումները, խաղացանկի մեծ մասը քիչ հայտնի հեղինակների ստեղծագործություններ են։
Վլադիմիր Վալլի մահից հետո՝ 2003 թվականի մարտին, թատրոնի ղեկավարությունը իր վրա է վերցնում նրա այրին՝ Մարգարիտա Վալլը, 2006 թվականին նրա հետ կոնֆլիկտի պատճառով թատրոնի ամբողջ թատերախումբը հեռանում է։ Դերասանները ստեղծում են անկախ համագործակցություն և բեմադրություններ են կատարում եկատերինբուրգյան Դերասանի տան տարածքում, իսկ ավելի ուշ Գունավոր մետաղների վերամշակման նախկին շենքի դահլիճում։ 2008 թվականին թատրոնը իրեն է վերադարձնում հին շենքը։
2007 թվականից թատերախումբը ղեկավարել են դերասաններ Տատյանա Սավինկովան և Ալեքսանդր Ֆուկալովան։ 2010 թվականի հուլիսին Ալեքսանդր Ֆուկալովը լքում է «Վոլխոնկի»-ի խումբը, և Տատյանա Սավինկովան համատեղում է թատրոնի ղեկավարի և ստեղծագործական տնօրենի պաշտոնները։
Թատրոնի թատերախումբ
Տարբեր ժամանակներում թատրոնում խաղացել են.
Թատրոնի ներկայիս թատերախումբ
Տատյանա Սավինկովա (դերասանուհի, թատրոնի գեղարվեստական ղեկավարը), Ալեքսանդր Սերգեև, Ալեքսեյ Ագապով, Պոլինա Վոտինովա, Պոլինա Դյաչոկ, Եկատերինա Օստապենկո, Իգոր Ռեշետով, Գեորգիյ Դոբրովիցկիյ, Ալեքսեյ Շեստյակով, Մարիա Վասիլևա, Ազատ Նիգմատուլլին։
Արտաքին հղումներ
Կատեգորիա:Ռուսաստանի թատրոններ
Դոմ Պերինիոն
Դոմ Պերինիոն (До́м Периньо́н), ֆրանսիական «Moët et Chandon» արտադրողի պրեմիում դասի շամպայնի ապրանքանիշ։ Անվանումն ստացել է ի պատիվ բենեդիկտյան հոգևորական Պիեռ Պերինյոնի, որն իբրև թե հայտնագործել է փրփրուն գինու արտադրության շամպայնացման մեթոդ ։
«Dom Pérignon Prestige Cuvee»-ն միլեզիմային շամպայն է, այսինքն՝ արտադրվում է շշի վրա նշված տարվա խաղողի բերքից, և, որպես կանոն, դա լինում է հաջող տարի ։ Ապրանքանիշի ներքո արտադրվում է շամպայնի երկու տեսակ՝ սպիտակ բրյուտ և վարդագույն բրյուտ։ Արտադրվող շամպայնի շշերի ծավալներն են՝ դասական 0․75 լիտր, 1․5 լիտր, 3 լիտր և 6 լիտր։
Պատմություն
Առաջին անգամ «Dom Pérignon Prestige Cuvee» շամպայնն արտադրվել է 1921 թվականին, բայց 1930 թվականներին Մեծ ճգնաժամի պատճառով վաճառքում հայտնվեց միայն 1936 թվականին։ Մի քանի տարի անց Քրիստի անգլիական աճուրդի կարգացուցակում գրանցվեց 1926 թվականի բերքի շիշը՝ որպես երկրորդ միլեզիմ, բայց «Moët et Chandon» տան միլեզիմների պաշտոնական ցուցակում այն բացակայում էր։
1921 թվականի բերքից հետո հաջորդը լեգենդար 1928-ն էր։ Հետաքրքիր է, բայց այն ոչ ծաղրանք էր, ոչ էլ սխալ։ 1926 թվականի բերքի շիշն ուներ նույն տեսքը, ինչ «Dom Pérignon Prestige Cuvee»-ի՝ 18-րդ դարի օրիգինալ շիշը՝ օրիգինալ պիտակով և տառատեսակով։ Սակայն շամպայնի անունը նշված չէր։ Պիտակի դիմային հատվածում գրված էր․ «Շամպայնը հատուկ ստեղծվել է «Simon Brothers & Co» 1835-1935 ընկերության հարյուրամյա հոբելյանի առթիվ»։ Դա «Moët et Chandon» տան կողմից բրիտանական գործընկերոջ 150 հաճախորդների համար որպես հոբելյանական նվեր պատրաստված 300 շշերից մեկն էր ։
Արտադրություն
«Dom Pérignon Cuvee»-ի արտադրության համար օգտագործում են հատուկ տեսակի խաղող, որը հավաքվում է 1820 թվականին «Moët et Chandon» տան կողմից ձեռք բերված Գրան Կրյու և Պրեմիե Կրյու կատեգորիայի խաղողի այգիներից, ինչպես նաև «Lanson» շամպայն-գինիների տանը պատկանող խաղողի այգիներից․
Տարեկան բերքից արտադրվում է 200 հազար արկղ «Դոմ Պերինիոն»։
«Dom Pérignon Cuvee»-ի տեսակային բաղադրության մեջ մտնում է 55 % շարդոնե և 45 % պինո նուար։ Շշերում պահպանվում է ոչ պակաս, քան 12 ամիս։ Բերքի տարիներն են՝ 1921, 1926, 1928, 1929, 1934, 1943, 1947, 1949, 1952, 1953, 1955, 1959, 1961, 1962, 1964, 1966, 1969, 1970, 1971, 1973, 1975, 1976, 1978, 1980, 1982, 1983, 1985, 1988, 1990, 1992, 1993, 1995, 1996, 1998, 1999, 2000, 2002, 2003, 2004, 2005, 2006 և 2009 ։
«Dom Pérignon Cuvee Rosé»-ի տեսակային բաղադրության մեջ մտնում է 50 % շարդոնե և 50 % պինո նուար։ Շշերում պահպանվում է ոչ պակաս, քան 12 ամիս։ Բերքի տարիներն են՝ 1959, 1962, 1964, 1966, 1969, 1971, 1973, 1975, 1978, 1980, 1982, 1985, 1986, 1988, 1990, 1992, 1993, 1995, 1996, 1998, 2000, 2002, 2003, 2004 և 2005 ։
2017 թվականի դրությամբ «Dom Pérignon»-ի ընթացիկ միլեզիմը սպիտակի համար համարվում է 2009-ը, իսկ վարդագույնի համար՝ 2005-ը ։
Դիզայներական լուծումներ
2008 թվականի սեպտեմբերին ներկայացվեց «Stolen Kisses by Sylvie Fleury»-ի յուրահատուկ հավաքածուն, որը բաղկացած էր 1998 թվականի բերքից պատրաստված վարդագույն շամպայնի շշից և շրթներկի ձեռագործ դրոշմներով երկու գավաթից։ Հավաքածուն ստեղծվել է շվեյցարացի նշանավոր ճարտարապետ և դիզայներ Սիլվիա Ֆլյորիի հետ համագործակցության արդյունքում թվով 999 համարակալված նմուշով։
2007 թվականի Սուրբ Ծննդյան տոների առթիվ ներկայացվեց «Dom Pérignon Rosé Guitar Case by Karl Lagerfeld»-ի յուրահատուկ հավաքածուն՝ կազմված վարդագույն շամպայնի վեց շշից և կիթառի պատյանում դրված հախճապակյա երեք գավաթից։ Դիզայնով զբաղվել էր գերմանացի հայտնի դիզայներ Կարլ Լագերֆելդը։ Կիթառի վարդագույն պատյանը, որը վարպետորեն ձևավորված է վեց շիշ շամպայնի և երեք գավաթի համար, պատրաստվել է ձեռքով, դրսից պատված է պերկեսի, իսկ ներսից՝ գառան կաշվով։ Հավաքածուի վեց շշում ներառված են տարբեր տարիների բերքի վարդագույն գինիներ, մասնավորապես, երեք շիշ գինին պատրաստված է 1996 թվականի բերքից, երկու շիշը՝ 1986 թվականի բերքից, և մեկ շիշը՝ 1966 թվականի բերքից։ Հավաքածուն գնորդներին են ներկայացրել թոփ-մոդելներ Եվա Հերցիգովան և Բրեդ Կրյոնիգը «LVMH» ընկերության հատուկ պրեզենտացիայի ժամանակ։ Հավաքածուի նախնական գինը 100 հազար եվրո էր ։
Արտաքին հղումներ
Կատեգորիա:Շամպայն Կատեգորիա:Ալկոհոլային խմիչքներ ըստ երկրի Կատեգորիա:Ֆրանսիական խմիչքներ
Շալվա Բրեուս
BREUS Foundation միջազգային մշակութային հիմնադրամի նախագահ։
Կանդինսկու մրցանակի հիմնադիր։
Կենսագրություն
Ծնվել է 1957 թվականի նոյեմբերի 1-ին Բաթում քաղաքում։ Ավարտել է Մոսկվայի պետական համալսարանը (էկոնոմիկայի ֆակուլտետ)։ Պատմական գիտությունների թեկնածու է։ Պատանեկության տարիներին լրջորեն զբաղվել է ջրագնդակով՝ դառնալով ԽՍՀՄ չեմպիոն և միջազգային կարգի սպորտի վարպետ։ 1982-1989 թվականներին եղել է ԽՍՀՄ ԳԱ արևելագիտության ինստիտուտի ասպիրանտ և կրտսեր գիտաշխատող։ 1989 թվականից եղել է խորհրդա-ավստրիական «Թեքոպ» ՀՁ -ի գլխավոր տնօրենի տեղակալ։ 1991 թվականից ղեկավարել է խորհրդա-գերմանական «Մարքեթինգ XXI» ՀՁ-ն։ 1992-1993 թվականներին եղել է «Թրասթ» ԲԸ-ի գլխավոր տնօրենի տեղակալ, ավելի ուշ` «Բիարոս» ֆիրմայի նախագահ ։ 1994-1995 թվականներին եղել է «TV6 Մոսկվա» հեռուստաալիքի հաղորդավար։ 1995 թվականից մինչև 1998 թվականը «ՕՄՊԷՔՍ» ԲԲԸ-ի ներդրումային խորհրդատու էր ։ 1998 թվականին անցել է պետական ծառայության՝ զբաղեցնելով Կրասնոյարսկի երկրամասի նահանգապետի առաջին տեղակալ Ալեքսանդր Լեբեդի պաշտոնը։ 2000-2003 թվականներին գույքային հարաբերությունների նախարարի տեղակալ էր։ 2003 թվականից՝ «Վոլգա» ԿԳԲ-ի տնօրենների խորհրդի նախագահ ։ Ամուսնացած է, ունի երեք երեխա ։
Արտ-նախագծեր
Ժամանակակից արվեստի բնագավառում հասարակական նախաձեռնությունները Շալվա Բրեուսը սովորաբար իրականացնում է Breus Foundation միջազգային մշակութային հիմնադրամի անունից, որը ստեղծվել է 2007 թվականին( մինչև 2013 թվականը հիմնադրամը կոչվում էր «Արտլրատվություն»)
BREUS publishing ծրագրի շրջանակներում հրատարակվել են.
Պատրաստվում են Իլյա և Էմիլիա Կաբակովների (հունիս 2019), Իվան Չույկովի (2020), Գրիշա Բրուսկինի, Օլեգ Վասիլևի, Լեոնիդ Սոկովի, Վլադիմիր Յանկիլևսկու և այլոց մասին «Նոր դասականներ» գրքերի շարքի հրատարակմանը։
Հոդվածների, հարցազրույցների և տեսանյութերի հղումներ
Официальный сайт Премии Кандинского
Жохова А. "Бумажный боец" // Forbes, — 2015. — 3 июль
Пантелеева Е. «Надо меняться вместе с жизнью» // The Artnewspaper Russia, — 2015. — 07 декабрь
ТВ передача "Худсовет". // Канал "Россия - Культура", — 2016. — 14 декабрь
ТВ передача "Культурный обмен"'', ведущий Николаевич С. // Канал "Россия - Культура"''., — 2017. — 07 апрель
Николаевич С. [https://snob.ru/entry/149798 Шалва Бреус. Из «Ударника» в космос] // Сноб., — 2017. — 26 июль
ТВ передача "Агора", ведущий Швыдкой М. «Зачем нужны премии?»  — Канал "Россия - Культура" — 2018. — 20 октября
Бреус Ш.П. «Встреча Александра Солженицына и Генриха Белля на даче у Ростроповича» // http://www.theartnewspaper.ru., — 2019. — 31 мая
«Мы были своего рода первооткрывателями». Шалва Бреус о премии Кандинского // Коммерсантъ-Online. — 2019. — 31 окт.
Կատեգորիա:Նոյեմբերի 1 ծնունդներ Կատեգորիա:1957 ծնունդներ Կատեգորիա:Ռուս գործարարներ Կատեգորիա:Ռուս հրատարակիչներ Կատեգորիա:Մոսկվայի պետական համալսարանի շրջանավարտներ
Գյումգում (գետակ)
Ծանոթագրություններ
Կատեգորիա:Թուրքիայի գետեր Կատեգորիա:Բյուրական գետի վտակներ
Ջորդան Միլեր
Ջորդան Միլեր, ամերիկացի մոդել է։ Դարձավ հայտնի, երբ հաղթեց Ամերիկայի հաջորդ թոփ մոդելը հեռուստաշոուի 20–րդ սեզոնը։
Գործունեություն
2013 թվականին Միլերը մասնակցեց Ամերիկայի հաջորդ թոփ մոդելը հեռուստաշոուին։ Նա համարվում էր այդ սեզոնի ամենաուժեղ մասնակիցներից մեկը՝ ունենալով երեք հաղթանակ մարտահրավերներում և վեց շաբաթվա լավագույն լուսանկար։ Ըստ հեռուստաշոուի կազմակերպիչ և ժյուրի Թայրա Բենքսի, Միլերի լուսանկարները ամենահաջողվածներից են շոուի ողջ շրջանակներում։ 8–րդ շաբաթվա ժամանակ Միլերը չկարողացավ հաղթել մարտահրավերը և չստացավ ոչ մի առաջարկ դիզայներների կողմից։ Բալիում վերջնական անցուղային ներկայացման ժամանակ Միլերը ընկավ իր բարձրակրունկների վրայից։ Չնայած դրան, ժյուրիի անդամները միևնույն է գնահատեցին նրա կազմվածքը, կանացիությունը, անցուղային քայլվածքը և հայտարարեցին նրան հաղթող ։
Որպես մրցանակ Միլերը կնքեց պայամանգիր NEXT Model Management մոդելային գործակալության հետ Լոս Անջելեսում, հայտնվեց Nylon ամսագրում և կնքեց 100,000 դոլարանոց պայամագիր Guess բրենդի հետ։
Մրցույթից հետո 2014 թվականին նա հայտնվեց Մալազիայի Cleo ամսագրի շապիկին և August Man ամսագրի էջերում ։ Հայտնվեց նաև SÝN, Swiss Made, Ellements, Kode, Cake և Ugly ամսագրերում ։
Ծանոթագրություններ
Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:1993 ծնունդներ Կատեգորիա:Հոկտեմբերի 6 ծնունդներ
Պետական հարկադրանք
Պետական հարկադրանք, պետական կառավարման եղանակ, որով հասարակական, իրավական կարգի պահպանման կամ ամրապնդման նպատակով զանցառուների նկատմամբ կիրառվում են հարկադրանքի միջոցներ (քաղաքացիական, վարչական, քրեական)։ Փորձում է հետապնդել իրավակարգի պահպանման և ամրապնդման, գիտակցական կարգապահության արմատավորման, հասարակական հարստության աճի, անձի բարեկեցության նպատակ և արտահայտել բնակչության բացարձակ մեծամասնության շահերը։
Կատեգորիա:Պետական հարկադրանքներ Կատեգորիա:Տնտեսագիտական տերմիններ
Տուրտերոն
Տուրտերոն (Tourteron), համայնք Ֆրանսիայի Շամպայն-Արդեն մարզի Արդեններ գավառում ։
Պետեր Գուլաչի
Պետեր Գուլաչի (հունգ.` Gulácsi Péter, ), հունգարացի դարպասապահ, ով հանդես է գալիս «ՌԲ Լայպցիգում»։
Տուրտերոն
Բնակչությունը 2008 թվականի դրությամբ կազմում է 172 մարդ, բնակչության խտությունը` 19.48 մարդ/կմ²։ Բնակավայրը զբաղեցնում է 8.83 կմ² տարածք։
Պետեր Գուլաչի
«ՌԲ Լայպցիգ»
2015 թվականին պայմանագիրն է կնքել «ՌԲ Լայպցիգ»-ի հետ։ Նոր թիմում դեռևս իր նորամուտը չի նշել։
Միջազգային կարիերա
2008 թվականի մայիսին իր դեբյուտն է նշել Հունգարիայի ազգային հավաքականում՝ Խորվաթիայի ազգային հավաքականի դեմ խաղում ։
Տուրտերոն
Բնակչություն
Բնակչության քանակը ըստ տարիների
Պետեր Գուլաչի
Արտաքին հղումներ
Կատեգորիա:Հունգարացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Հունգարիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Տուրտերոն
Տնտեսություն
2010 թվականին ուներ 110 աշխատունակ (15-64 տարեկան) բնակիչ, որոնցից ակտիվ էին 78-ը, իսկ ոչ ակտիվները` 32։ Ակտիվության ցուցանիշը կազմում է 70,9 %։ 78 աշխատունակ մարդկանցից աշխատել է 68 անձ (37 տղամարդ և 31 կին)։ Գործազուրկ են եղել 10 անձ (8 տղամարդ և 2 կին)։ 32 անաշխատունակներից 4-ը եղել են աշակերտներ կամ ուսանողներ, 13-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հակադարձ ալիքի լամպ
Հակադարձ ալիքի լամպ, հակադարձ ալիքով լամպ, էլեկտրավակուումային սարք՝ գերբարձր հաճախականության էլեկտրամագնիսական տատանումների գեներացման համար, որոնք առաջանում են էլեկտրոնային հոսքի և դանդաղեցնող համակարգով էլեկտրոնների շարժմանը հակառակ ուղղությամբ վազող էլեկտրամագնիսական ալիքի փոխազդեցության հետևանքով։ Հակադարձ ալիքի լամպը կիրառվում է լայն տիրույթի ազդանշաններում և սվիպ-գեներատորներում՝ ռադիոտեխնիկական չափումների և ռադիոսպեկտրոսկոպիայի համար, արագ վերալարվող ընդունիչների հետերոդիններում և այլն։ Մագնետրոնային տիպի հակադարձ ալիքի լամպը կիրառվում է ռադիոխանգարումների գեներացման համար, չափիչ սարքավորումներում, կապի համակարգերում և այլուր։ Տատանումների հաճախականությունը 0,5-18 Գհց է, հզորությունը՝ 0, 1-1 կվտ, օ.գ.գ-ն՝ 6-50%։
Կատեգորիա:ԳԲՀ Կատեգորիա:Սարքեր
Թուխմանուկ լեռնանցք
Թուխմանուկ լեռնանցք, Արագածոտնի և Կոտայքի մարզերի սահմանագլխին, Ծաղկունյաց լեռների հյուսիս-արևմտյան մասում, Մելիքգյուղ գյուղից 3,5 կմ հարավ-արևելք, բարձրություն 2631 մ ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Արագածոտնի մարզի լեռնագրություն
Գիտությունների ակադեմիայի բնակելի տուն
Գիտությունների ակադեմիայի բնակելի տուն Երևանում, ճարտարապետական հուշարձան, որ կառուցվել է 1939 թվականին ճարտարապետներ Սամվել Սաֆարյանի ու Մարկ Գրիգորյանի նախագծով ԽՍՀՄ գիտությունների ակադեմիայի հայկական մասնաճյուղի աշխատակիցների համար (1943 թվականին մասնաճյուղի հիման վրա կառուցվել է Հայկական ԽՍՀ գիտությունների ակադեմիան, ներկայում՝ Հայաստանի գիտությունների ազգային ակադեմիա)։ Քառահարկ շենքը տեղակայված է Երևանի գլխավոր՝ Մաշտոցի պողոտայում և ունի 9 համարը։ Հայաստանի Հանրապետության կառավարության՝ 2004 թվականի հոկտեմբերի 7-ի որոշմամբ շենքն ընդգրկվել է Հայաստանի Հանրապետության մշակութային ժառանգության հուշարձանների ցանկում ։
Արտաքին հղումներ
Կատեգորիա:Երևանի շենքեր և կառույցներ Կատեգորիա:1939 հիմնադրումներ Հայաստանում
Ալվար (գետ)
Ալվար, գետ Արագածոտնի մարզում, Քասախի ձախ օժանդակը։ Սկիզբ է առնում Փամբակի լեռների հարավային լանջից և Միրաք գյուղից 0,5 կմ հյուսիս–արևմուտքից միախառնվում մայր գետին։ Երկարությունը 11 կմ է ։
Ծանոթագրություններ
Կատեգորիա:Քասաղ գետի վտակներ Կատեգորիա:Արագածոտնի մարզի գետեր
Հակաատոմային պաշտպանություն
Հակաատոմային պաշտպանություն,  հնացած տերմին, որը հասկացվում էր որպես զորքն ու բնակչությունը ատոմային զենքից պաշտպանելու միջոցառումների համախումբ։
Տես նաև
Կատեգորիա:Ռազմագիտություն
Բեռի պաշտամունք
Բեռի պաշտամունք (Cargo Cult), նաև՝ Ինքնաթիռապաշտների կրոն, Երկնային պարգևների պաշտամունք, Մելանեզիայի մի շարք կրոնական շարժումների ընդհանրացված անվանում։ Բեռի պաշտամունքի ներկայացուցիչները հավատում են, որ արևմտյան ապրանքներն ստեղծվել են նախնիների ոգիների կողմից և նախատեսված են մելանեզիացիների համար։ Համարվում է, որ սպիտակ մարդիկ անազնիվ ճանապարհով ստացել են այդ իրերը վերահսկելու հնարավորությունը։ Տվյալ պաշտամունքներում սպիտակ մարդկանց շարժումներին նման կրոնական ծեսեր են կատարվում` իրերի թիվն ավելացնելու նպատակով։ Բեռի պաշտամունքը «մոգական մտածելակերպի» արտահայտությունն է։
Արտաքին հղումներ
Կատեգորիա:Օվկիանիայի մշակույթ Կատեգորիա:Մոգություն Կատեգորիա:Հազարականություն Կատեգորիա:Աշխարհի կրոններ
Բիլ Ֆարմեր
Բիլ Ֆարմեր (Bill Farmer, ), ամերիկացի հնչունավորող դերասան։
Կենսագրություն
Ուիլյամ Ֆարմերը ծնվել է 1952 թվականի նոյեմբերի 14-ին Կանզաս նահանգում։ Ավարտել է Կանզասի համալսարանը։ Աշխատել է Սթենդապ ժանրով, 1986 թվականին գնացել է Հոլիվուդ, որտեղ հնչյունավորել է Գուֆիին։ Բիլը մանկուց սիրել է այդ կերպարին և նայել է նրա բոլոր մուլտֆիլմները։ Շուտով դարձել է նաև Պլուտոյի և Գորացիա Խորսկոլարի պաշտոնական ձայնը։
Ֆարմերի կարիերան սկսել է 1987 թվականին, երբ նա նկարահանվել է «Ռոբոտ-ոստիկանը» ֆիլմում։ 2000 թվականին նա պարգևատրվել է «Էննի» մրցանակով՝ Գուֆի կերպարին հնչյունավորելու համար։ 2011 թվականին ստացել է «Էմմի» մրցանակը Միկի Մաուս մուլտֆիլմի համար։ 2009 թվականի սեպտեմբերին ճանաչվել է «Դիսնեյի լեգենդ».
1984 թվականին ամուսնացել է Ջենիֆեր Ուին Ֆարմերի հետ։
Արտաքին հղումներ
Կատեգորիա:Նոյեմբերի 14 ծնունդներ Կատեգորիա:1952 ծնունդներ Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Ամերիկացի կատակերգուներ Կատեգորիա:Հնչյունավորողներ Կատեգորիա:Կանզասի համալսարանի շրջանավարտներ
Թթուների հալոգենահիդրիտներ
Հալոգենահիդրիտներ թթուների, թթուների ածանցյալներ, որոնցում հիդրօքսիլ-խմբերը տեղակալված են հալոգենների ատոմներով։ Օրինակ, սուլֆուրիլքլորիդ՝ (ծծմբական թթվի), թիոնիլքլորիդ՝ SOCl2 (ծծմբային թթվի ), ացետիլքլորիդ՝ CH3COCl (քացախաթթվի ) են։ Հալոգենահիդրիտներն օժտված են մեծ ռեակցունակությամբ. հալոգենի ատոմը կարող է հեշտությամբ աեղակալվել այլ խմբերով, օրինակ, OH, OR, NH2, SH, CN։ Խոնավ օդում քլորանհիդրիդները հիդրոլիզվում են՝ առաջացնելով ցնդող քլորաջրածին («ծխում են»)։ Օրգանական սինթեզում օրգանական թթուների հալոգենահիդրիտները օգտագործում են որևէ միացության մոլեկուլում ացիլխումբ՝ RCO ներմուծելու համար։ Այդ նպատակի համար ամենից հաճախ օգտագործում են թթուների քլորանհիդրիդները, որոնք ստացվում են անօրգանական թթուների քլորանհիդրիդները կարբոնաթթուների հետ Փոխազդելիս։ Անօրգանական թթուների մեծ մասի հալոգենահիդրիտները, ինչպես նաև ալիֆատիկ շարքի ցածր կարբոնաթթուների քլորանհիդրիդները խիստ սուր հոտով հեղուկներ են։
Յոնավա
Յոնավա (Jonava), քաղաք Լիտվայի կենտրոնական մասում։ Հանդիսանում է Յոնավայի շրջանի վարչական կենտրոնը։
Աշխարհագրություն
Տեղակայված է Ներիս գետի աջ ափին։ Գտնվում է Վիլնյուսից 106 կմ դեպի հյուսիս-արևմուտք և Կաունասից 32 կմ դեպի հյուսիս-արևելք։
Բնակչություն
1970 թվականին Յոնավայում բնակվում էր 14 563 մարդ, 1979 թվականին՝ 28 413 մարդ։ 1989 թվականին քաղաքի բնակչությունը կազմել է 36 520 մարդ, 2001 թվականին՝ 34 954 մարդ։
Անվանում
Քաղաքը կոչվել է հիմնադրի որդու՝ Յանի անվամբ։
Զինանշան
Յոնավայի զինանշանը, որի վրա պատկերված է սպիտակ կարապ, հաստատվել է 1996 թվականին Լիտվայի նախագահի հրամանագրով։
Պատմություն
Քաղաքը հիմնադրվել է XVIII դարում, երբ Դոմինիկ Կոսակովսկու այրին՝ Մարիա Կոսակովսկայան, իր կալվածքում կառուցում է փայտե եկեղեցի։ Ավգուստ III թագավորը 1750 թվականին Մարիա Կոսակովսկայային թույլատրում է հիմնել գյուղ, որ կունենա շուկա, և այնտեղ բնակեցնել տարբեր կրոնների հետևորդ ազատ մարդկանց ։
Յոնավայում է ծնվել ու մանկությունն անցկացրել բանաստեղծ Ալեքսիս Խուրգինասը։
Վթար «Ազոտ» գործարանում
1989 թվականի մարտի 20-ին «Ազոտ» արդյունաբերական ընկերությունում, որը տեղակայված էր քաղաքի արևելյան ծայրամասում՝ բնակելի տարածքից 4 կմ հեռավորության վրա, տեղի ունեցած վթարի ու դրան հետևած հրդեհի հետևանքով տեղի է ունեցել թունավոր նյութերի (ամիակ, քլոր և այլն) արտահոսք դեպի մթնոլորտ։ Նման արտահոսքն իր նմանօրինակը չի ունեցել ամբողջ աշխարհում ։ Այդ վթարը պաշտոնապես համարվում է "ԽՍՀՄ տարածքում քիմիական թունավորման առաջին դեպքը" :
Արտաքին հղումներ
Կատեգորիա:Լիտվայի քաղաքներ Կատեգորիա:1740 թվականին հիմնադրված բնակավայրեր
Սարկադ
Քույր քաղաքներ
Կատեգորիա:Հունգարիայի բնակավայրեր
Էդուարդ Հալիֆաքս
Էդուարդ Ֆրեդերիկ նինդլի Վուդ Edward Frederick Lindley Wood ), անգլիացի պետական գործիչ և դիվանագետ, լորդ։
1922-1925 թվականներին զբաղեցրել է նախարարական պաշտոններ։ 1926-1931 թվականներին եղել է Հնդկաստանի փոխարքա, 1938-1940 թվականներին՝ արտաքին գործերի նախարար, 1941-1946 թվականներին՝ դեսպան ԱՄՆ-ում։ 1937 թվականի նոյեմբերին բանակցություններ է վարել Ադոլֆ Հիտլերի հետ՝ շարադրելով անգլո-գերմանական համաձայնագրի նախագիծը։ 1957 թվականին հրապարակել է հուշագրություններ, որտեղ փորձել է արդարացնել «ագրեսորին խաղաղեցնելու» մյունխենյան քաղաքականությունը։
Ծանոթագրություններ
Կատեգորիա:Անգլիացի պետական գործիչներ Կատեգորիա:Անգլիացի դիվանագետներ Կատեգորիա:Դիվանագետներ այբբենական կարգով Կատեգորիա:Օքսֆորդի համալսարանի շրջանավարտներ Կատեգորիա:Երկրորդ համաշխարհային պատերազմի քաղաքականություն Կատեգորիա:Կապիչի շքանշանի ասպետներ
Հայկանդուխտ Ղարիբյան
Հայկանդուխտ Պապինի Ղարիբյան, Հայաստանի Հանրապետության ներքին գործերի նախարարության ճգնաժամային կառավարման պետական ակադեմիայի գիտական և ուսումնական աշխատանքների գծով պրոռեկտոր, տեխնիկական գիտությունների թեկնածու, դոցենտ։
Կրթություն
1980 թվականին ավարտել է Երևանի պոլիտեխնիկական ինստիտուտի «Էլեկտրական մեքենաներ» մասնագիտությունը՝ ստանալով ինժեներ - էլեկտրամեխանիկի որակավորում, 1997 թվականին՝ Հայաստանի պետական ճարտարագիտական համալսարանի «Իրավագիտություն» մասնագիտությունը՝ ստանալով իրավագետի որակավորում։ 2005-2008 թվականներին՝ ասպիրանտ Հայաստանի պետական ճարտարագիտական համալսարանում «Էլեկտրամեխանիկա և էլեկտրական ապարատներ, էլեկտրամեխանիկական համակարգեր, դրանց կառավարումը և կարգավորումը» մասնագիտությամբ։ Թեկնածուական թեզը նվիրված է եղել տրանսֆորմատորի զուգակցվող մագնիսապարփակչի մշակմանը։ 2008 թվականին շնորհվել է ճարտարագետ հետազոտողի աստիճան «Էլեկտրատեխնիկա» մասնագիտությամբ, 2009 թվականին՝ տեխնիկական գիտությունների թեկնածուի գիտական աստիճան, 2010 թվականին՝ դոցենտի գիտական կոչում «Էլեկտրատեխնիկա» մասնագիտությամբ։
Աշխատանքային գործունեություն
1980-1983 թվականներին եղել է Երևանի փոքր հզորության էլեկտրական մեքենաների նախագծման գիտահետազոտական ինստիտուտում ինժեներ, 1983 թվականին՝ ինժեներ-կոնստրուկտոր III կարգ, 1984-1991 թվականներին՝ ինժեներ-կոնստրուկտոր II կարգ։ 1991-2009 թվականներին դասավանդել է Աբովյանի պետական էներգետիկական քոլեջում, 2003 թվականից դասավանդում է բարձրագույն ուսումնական հաստատություններում։ 2003-2006 թվականներին Լ. Քալաշյանի անվան հայկական բաց համալսարանում ռեկտորի խորհրդական գիտամեթոդական աշխատանքների գծով, 2006-2009 թվականներին՝ ուսումնական մասի պետ, 2009-2010 թվականներին՝ պրոռեկտոր ուսումնական աշխատանքների գծով։ 2010 թվականից ՀՀ արտակարգ իրավիճակների նախարարության ճգնաժամային կառավարման պետական ակադեմիայում պրոռեկտոր ուսումնական աշխատանքների գծով։ Պարգևատրվել է մի շարք պատվոգրերով և շնորհակալագրերով։
Գիտական գործունեություն
Հեղինակ է մեկ մենագրության, 55-ից ավելի գիտական և գիտամեթոդական աշխատանքների, 3 գյուտերի (ստացել է ՀՀ արտոնագրեր)։ Գիտական զեկուցումներով հանդես է եկել մի շարք միջազգային գիտաժողովներում
Մանկավարժական գործունեություն
Մանկավարժական գործունեությամբ զբաղվել է 1991 թվականից։ 1991-2009 թվականներին դասավանդել է Աբովյանի պետական էներգետիկական քոլեջում, 2003-2010 թվականներին՝ Լ. Քալաշյանի անվան հայկական բաց համալսարանում։ 2010 թվականից՝ ՀՀ ԱԻՆ Ճգնաժամային կառավարման պետական ակադեմիայում ։
Ծանոթագրություններ
Կատեգորիա:Մարտական ծառայության մեդալակիրներ Կատեգորիա:ՀՊՃՀ շրջանավարտներ Կատեգորիա:Տեխնիկական գիտությունների թեկնածուներ
Ռունդալի պալատ
Ռունդալի պալատ (Rundāles pils, բառացի՝ հանգստության հովիտ), Կուռլանդական դքսության նստավայրը։ Գտնվում է Բաուսկա քաղաքից 12կմ հյուսիս-արևմուտք՝ Պիլսրունդալե բնակավայրում։ Կառուցվել է Վ. Ռաստրելլիի նախագծով բարոկկո ոճով Կուռլանդիայի հերցոգ Է. Բիրոնի համար։
Բիրոնի ամառային նստավայր
Կառույցի հիմնարկեքը կատարվել է 1736 թվականի մայիսի 24-ին։ 1740 թվականի պետական հեղաշրջումից հետո Բիրոնը կալանավորվել և արտաքսվել է։ Կուռլանդիա է վերադարձել միայն 1763 թվականին։ Այդ ժամանակից էլ մինչև 1768 թվականը Ռաստրելին ավարտել է շենքի ներքին հարդարման աշխատանքները։
Պալատական համալիրը բաղկացած է պալատից, ախոռից, տնտեսական տարբեր շինություններից, որոնք հարավային մասում միանում են 10 հա մակերեսով ֆրանսիական այգուն, որսորդության համար նախատեսված այգուց (34հա)։
Պալատի երկու հարկերում կան 138 սենյակներ։ Կենտրոնական մասնաբաժնից աջ գտնվել են տոնական, իսկ հյուսիսային մասում՝ առօրյա սրահները։ Հատկանշական է, որ պալատի կառուցման համար Ռաստրելին օգտագործել է անսովոր մեծ չափերի աղյուսներ, որոնք արտադրվել են մոտակա գործարանում։ Այդ աղյուսների մի մասը ուղարկվել է Պետերբուրգ Ստրելնինսկու պալատի շինարարության համար։
Պալատը կառուցված է պրուսական ռոկոկոյի ոճով։
Բիրոնից հետո
Կուռլանդական դքսության՝ Ռուսական կայսրությանը միանալուց հետո պալատը 1795 թվականին շնորհվել է Եկատերինա 2-րդ կայսրուհու սիրեկան Պլատոն Զուբովին։ 1820 թվականին Զուբովը, ոչ հարուստ մի իշխանի դստեր հետ ամուսնանալով, տեղափոխվել է Ռուենտալ, որտեղ էլ մահացել է 55 տարեկան հասակում։
Զուբովի կինը, ամուսնու մահից հետո ժառանգություն ստանալով Ռուենտալը, ամուսնանում է կոմս Անդրեյ Շուվալովի հետ ։ Պալատը մնացել է Շուվալովների սեփականությունը մինչև 1920 թվականը, երբ Լատվիայի Հանրապետության ագրարային ռեֆորմով նրանք կորցնում են տարածքի նկատմամբ սեփականության իրավունքը։
Պալատը տուժել է 1812 թվականի ֆրանս-ռուսական պատերազմից։ Սակայն հատկապես վնասվել է 1919 թվականին, երբ այն ավերել են արկածախնդիր Բերմոնտ-Ավալովի զինվորները։ 1933 թվականին պալատը փոխանցվել է Պատմության պետական թանգարանին, որն էլ սկսել է պալատի վերակառուցման աշխատանքները։ Երկրորդ աշխարհամարտից հետո սրահներում եղել է հացահատիկի պաշար, իսկ շենքը գտնվել է ողբալի վիճակում։ 1972 թվականին սկսվել են վերանորոգման աշխատանքները, որոնք շարունակվում են մինչ օրս։
Ներկայումս Ռունդալի պալատը Լատվիայի տեսարժան վայրերից է։ Պալատը և նրան հարակից այգին թանգարաններ են։ Պալատը օգտագործվում է նաև բարձրաստիճան հյուրերի ընդունելության համար։
Արտաքին հղումներ
Կատեգորիա:Լատվիայի տեսարժան վայրեր Կատեգորիա:Պալատներ Կատեգորիա:Լատվիայի թանգարաններ
Խալկոգեններ
Խալկոգենի ատոմները էլեկտրոնային արտաքին թաղանթում ունեն 6-ական էլեկտրոններ։ Քիմիական միացություն առաջացնելիս 6-րդ խմբի տարրերի ատոմները կարող են ընդունել 2 էլեկտրոն և ցուցաբերել -2 օքսիդացման աստիճան։ Սովորական պայմաններում քիմիապես պասիվ են, տաքացնելիս՝ ակտիվ։ Պարբերության համարի մեծացման հետ ավելանում է էլեկտրոնային շերտերի թիվը և, հետևաբար, մեծանում են տարրերի շառավիղները, ոչ մետաղական հատկությունները թուլանում են և փոխարենը ուժեղանում են մետաղական հատկությունները։ Օրինաչափորեն փոխվում են նաև համապատասխան պարզ նյութերի ֆիզիկական հատկությունները։ 6-րդ խմբում տարրերի կարգաթվի մեծացման հետ օրինաչափորեն մեծանում են այդ տարրերի առաջացրած պարզ նյութերի հալման ու եռման ջերմաստիճանները, փոխվում են ագրեգատային վիճակն ու գույնը։
Կատեգորիա:Խալկոգեններ
Տրամբլուա լե Կարանյան
Տրամբլուա լե Կարանյան (Tremblois-lès-Carignan), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 112 մարդ, բնակչության խտությունը` 26.17 մարդ/կմ²։ Բնակավայրը զբաղեցնում է 4.28 կմ² տարածք։